Entre os que quedoron con vida dimpués d'ixas persecucions, una part se refuchió en Siria y Liban y atra en Irak. En 1924 o gobierno kemalista forachitó a lo patriarca sirio ortodoxo, que se refuchió en Domás. D'astí enta debant o centro de gravedat d'a Ilesia Siriana Ortodoxa y d'os sirians se desplazó dende as rechions turcas de Tur Addín, Mardín y Nisibín ta os países güegals. En Tur Abdín quedoron en 1920 70.000 sirians, (seguntes bellas fuents 15.000) y en 1990 no plegaban dica 4.000, a fins d'os anyos 90 no yeran més de 900. Muitos sirians han dixato Tur Abdín pa fuyir d'a guerra entre kurdos y turcos.